
La glasul 1 al căruia stihul de pe margine este acesta la greci: Pe Tine una Te cânt, 
firea cea în trei Luminători 


Cântarea 1 
Irmos: Dreapta Ta cea purtătoare de biruinţă, cu dumnezeiască cuviinţă întru tărie 
s-a proslăvit. Că aceasta Nemuritorule, ca o puternică a toate pe potrivnici a surpat, 


israilitenilor făcându-le cale nouă prin adânc. 


Stăpânie una în trei Ipostasuri, Serafimii slăvesc fără tăcere, fără de început vecui- 
toare, Făcătoare a toate, pe care şi toată limba cu credinţă o cinsteşte cu cântări. 


Ca să arăţi oamenilor pe Dumnezeirea Ta, una cea întreit strălucitoare, zidind mai 
înainte pe om după Chipul Tău l-ai închipuit, minte şi cuvânt şi duh dându-i lui, ca 
un lubitor de oameni. 


Slavă Tatălui şi Fiului şi Sfântului Duh. 


De sus arătând o Stăpânire în trei Ipostasuri, dumnezeieşte începătoare, Părinte ai 
zis Fiului Tău celui întocmai lucrător, şi Duhului, veniţi să Ne pogorâm, limbile lor 
să le amestecăm. 


Și acum şi pururea şi în vecii vecilor. Amin. a Născătoarei 


Minte adică Tată, cel nenăscut, cu închipuire mai înainte s-a zis de cei înţelepţi, iar 
Cuvânt împreună fără început, Fiul cel de o Fire, iar Duh Sfânt, cel ce a zidit în 
Fecioară întruparea Cuvântului. 


Cântarea 3 


Irmos: Insuţi Cela ce ştii neputinţa firii omeneşti, şi cu milostivire Te-ai închipuit 
întru dânsa, încinge-mă cu putere de sus ca să strig Ţie: Sfânt este Domnul slavei, 
cel neasemănat în bunătate. 


Când Tu de demult Te-ai arătat lui Avraam în trei Ipostasuri, şi singuratec cu Firea 
Dumnezeirii, pe prea adeverirea bogosloviei, cu închipuire o ai arătat, şi cu cre- 
dință Te lăudăm pe Tine Dumnezeule cel însuți Stăpânitor, şi în trei Sori. 


Din Tine născându-se cu dumnezeiască cuviinţă, fără stricăciune Părinte, a stră- 
lucit Lumină din Lumină, Fiul fără de schimbare, şi Duhul dumnezeiască lumină s- 
a purces, şi Razei celei în trei Ipostasuri a unei Dumnezeiri, ne închinăm cu cre- 
dinţă şi O slăvim. 

Slavă Tatălui şi Fiului şi Sfântului Duh. 

Unime Treimea mai presus de fiinţă, negrăit mai presus de gând, de fiinţele cele 
înţelegătoare se slăveşte, care strigă cu glasuri întreit sfinte: Laudă fără de tăcere, 


cu care şi de noi cu un glas se laudă Domnul în trei Ipostasuri. 


Și acum şi pururea şi în vecii vecilor. Amin. a Născătoarei 


Din Tine după vreme fără sămânță, a ieşit Cel mai presus de vreme, închipuindu-se 
nouă Cel neînchipuit, şi o Dumnezeire şi Domnie, a Tatălui şi a Fiului şi a Duhului 
ne-a învăţat, de Dumnezeu Născătoare, pentru aceasta te slăvim. 


Doamne miluieşte-ne. (de 3 ori) 


Șezânda glas | asemenea cu: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor În- 
vierea. Pe Tine Te mărim, Pierzătorul stricăciunii, la Tine cădem, cel ce ai înviat 
din mormânt la Unul Dumnezeul nostru. 


Tatălui şi Fiului să ne închinăm toţi şi Duhului celui Drept, şi întocmai cinstit cu 
Slava, Treimii celei nezidite, şi puterii celei mai presus de Dumnezeire, pe care o 
slăvesc cetele celor fără de trupuri, pe Aceasta astăzi şi pământenii cu frică, şi cu 
credinţă să O lăudăm. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. a Născătoarei 


Povăţuieşte-ne la calea pocăinţei, pe noi cei ce ne abatem pururea la calea rău- 
tăuilor, şi mâniem pe prea bunul Domn, ceea ce eşti neispitită de nuntă, blagoslo- 
vită Marie, scăparea oamenilor celor deznădăjduiţi, locaşul lui Dumnezeu. 


Cântarea 4 


Irmos: Munte umbrit, cu darul cel dumnezeiesc privindu-te Avacum, cu ochii cei 
de departe văzători, mai înainte a vestit pe Sfântul lui Israil ce vrea să iasă din 
Tine, spre mântuirea noastră ŞI înnoirea. 


Străluceşte-mi ochii inimii, dumnezeiască începătorie, ceea ce eşti în trei Lumină- 
tori, cu razele strălucirilor Tale celor dumnezeieşte lucrătoare, ca să nălucească po- 
doaba strălucirii Tale celei mai presus de minte, şi de lumină lucrătoare, şi a 
împărtăşirii celei dulci. 

Mai întâi cerurile ai întărit Doamne, şi toată puterea lor, cu Cuvântul Tău cel atot- 
lucrător, şi cu Duhul gurii cel de o ființă, cu care împreună toate le străluceşti. întru 


o Stăpânie în trei străluciri a Dumnezeirii. 


Slavă Tatălui şi Fiului şi Sfântului Duh. 


Precum m-ai zidit după Chipul Tău şi după asemănare, Treime Dumnezeieşte stă- 
pânitoare, şi atotlucrătoare, Unime neamestecată, înțelepţeşte-mă şi mă luminează, 
ca să fac voia Ta cea sfântă, şi bună, întru tărie şi desăvârşit. 


Și acum şi pururea şi în vecii vecilor. Amin. a Născătoarei 


Născut-ai pe Unul din Treime Preacurată, pe Fiul cel prea dumnezeieşte Stă- 
pânitor, cel întrupat din Tine pentru noi, pe cel ce luminează pe pământeni cu Lu- 
mina cea neînserată, şi cu strălucirile Dumnezeirii celei în trei Luminători. 


Cântarea 5 


Irmos: Cela ce ai luminat cu luminarea venirii Tale Hristoase, şi ai strălucit cu 
Crucea Ta marginile lumii, întăreşte şi inimile celor ce Te laudă cu dreaptă cre- 
dință. 


Ceea ce podoaba îngerilor cea dintâi, fără mujlocire o ai luminat cu razele cele ne- 
apropiate ale Frumuseţii Tale, luminează cu Razele Tale Treime singură prea Stă- 
pânitoare, pe cei ce cu pravoslavie Te cântăm pe Tine. 


Acum dumnezeiască Stăpânie, ceea ce eşti Una în trei Luminători, firea Te laudă, 
care o ai înfiinţat pentru bunătate, izbăvire de ispite şi de greşale cerând, şi de ne- 
VOI şi de necazuri. 


Slavă Tatălui şi Fiului şi Sfântului Duh. 


Pe Tatăl, şi pe Fiul, şi pe Duhul Sfânt, o Fire şi o Dumnezeire cu credinţă o slăvim, 
împărțită şi nedespărțită, pe un Dumnezeu al făpturii celei văzute şi nevăzute. 


Și acum şi pururea şi în vecii vecilor. Amin. a Născătoarei 

Toate zisele proorocilor, mai înainte au scris Preacurată, naşterea ta cea negrăită şi 
netâlcuită, pe care noi am cunoscut, în taină învăţătoare de o dumnezeire în trei 
Luminători. 

Cântarea 6 

Irmos: Inconjuratu-ne-a pe noi adâncul cel dedesubt şi nu este izbăvitor, socotitu- 


ne-am ca oile de junghiere, mântuieşte pe norodul Tău, Dumnezeul nostru, că Tu 
eşti celor neputincioşi tărie şi îndreptare. 


Ca ceea ce ai putere întocmai, Treime mai presus de fiinţă, întru aceeaşi tocmire a 
voii, Una eşti chiar şi nedespărțită, Tu dar ne păzeşte cu puterea Ta. 


Slavă Tatălui şi Fiului şi Sfântului Duh. 


Tu toate veacurile cu voia Ta ca o Bună le-ai tocmit din ce n-a fost, apoi şi pe om 
l-ai zidit, ci şi acum mă izbăveşte de toată înconjurarea. 


Și acum şi pururea şi în vecii vecilor. Amin. a Născătoarei 


Soarelui celui neapus ai fost casă, a Celui ce a zidit şi a rânduit, pe luminătorii cei 
mari, cu puterea a toate, prea curată Fecioară Mireasă a lui Dumnezeu, ci şi acum 
de întunecarea patimilor mă izbăveşte. 


Doamne miluieşte-ne. (de 3 ori) 


Șezânda glas 1 asemenea cu: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Treimii celei cinstite şi Firii celei nedespărțite, ce se taie în trei Feţe fără tăiere, şi 
petrecere nedespărțită după Funţa Dumnezeirii, să ne închinăm pământenii cu 
frică, şi să O slăvim, ca pe Făcătorul şi Stăpânul, Dumnezeul cel prea Bun. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. a Născătoarei 


Chiverniseşte Curată, ticălosul meu suflet, şi te milostiveşte spre dânsul, cel ce se 
alunecă de mulţimea greşalelor întru adâncul pierzării, ceea ce eşti cu totul fără 
prihană, şi în ceasul cel înfricoşat al morţii, tu mă răpeşte de la dracii cei ce mă 
clevetesc, şi din toată munca. 


Cântarea 7 
Irmos: Pe Tine de Dumnezeu Născătoare, cuptor gândit te înţelegem credincioşii, 


că precum focul Dumnezeirii nu a ars pântecele tău cel sfinţit, aşa şi pe mine tot 
omul în pântecele tău m-a înnoit, Dumnezeul părinţilor cel lăudat şi prea slăvit. 


Cuvântule al lui Dumnezeu, raza cea de o fiinţă a lui Dumnezeu Atotţiitorului, 
precum Te-ai făgăduit, locuinţa Ta cea dumnezeieşte lucrătoare fă-o întru mine ca 
un Milostiv, cu Părintele Tău şi cu Duhul, şi mă arată înfricoşat dracilor şi pa- 
timilor. 


Slavă Tatălui şi Fiului şi Sfântului Duh. 


Ca să arăţi nouă noianul milostivirii Tale Stăpâne, ai trimis pe Fiul Tău la a noastră 
smerenie, şi îarăşi ne-ai închipuit spre strălucirea cea dintâi, ci şi acum mă înţelep- 
ţeşte cu Duhul cel dumnezeiesc. 


Şi acum şi pururea şi în vecii vecilor. Amin. a Născătoarei 


Cela ce se poartă pe Scaun de Heruvimi, şi Împăratul tuturor, în pântecele tău cel 
fecioresc S-a sălăşluit Preacurată, izbăvind pe toţi din stricăciune ca un lubitor de 
oameni; Ci şi acum cu rugăciunile tale mă păzeşte. 


Cântarea 8 
Irmos: În cuptor tinerii lui Israel ... 


Cu voia cea dumnezeieşte lucrătoare Doamne al tuturor, cela ce eşti în trei Ipos- 
tasuri, ŞI Atotţiitor, cerurile ai întins ca o piele, apoi şi adâncul pământului ai 
spânzurat, cu palma Ta cea Atotputernică: pentru aceasta şi pe robii Tăi, întăreşte-i 
cu dragostea Ta şi cu credinţa Ta, lubitorule de oameni, ca să Te slăvim cu dorire 
în veci. 


Binecuvântăm pe Tatăl, pe Fiul şi pe Sfântul Duh, Domnul. 


Luminează Lumina cea dumnezeieşte stăpânitoare, pe cei ce Te laudă pe Tine, Lu- 
mina cea cu trei Sori în Feţe, şi iarăşi una în Fiinţă, ca să privească la razele Tale 
cele dătătoare de Lumină, prin care mă voi sătura de Slava Ta cea dulce, şi de 
lumină lucrătoare şi prea bogată, şi Te voi înălța cu credinţă în veci. 


Și acum şi pururea şi în vecii vecilor. Amin. a Născătoarei 


Înălțat-a la ceruri pe firea omenească, luându-o neschimbată Fiul tău, prea curată 
de Dumnezeu Născătoare, pentru mulţimea bunătăţii, izbăvindu-o de stricăciunea 
cea de demult, căruia şi cu mulțumită îi cântăm: Bine să cuvânteze toată făptura pe 
Domnul, şi să-L prea înalțe întru toţi vecii. 


Să lăudăm, bine să cuvântăm, şi să ne închinăm Domnului cântându-l şi prea înăl- 
țându-L întru toţi vecii. 


Irmos: În cuptor tinerii lui Israel ca întru o topitoare cu podoaba bunei credinţe 
mai curat decât aurul au strălucit cântând: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 


Cântarea 9 


Irmos: Chipul curatei naşterii tale, l-a arătat rugul cel aprins cu foc rămânând 
nears, şi acum te rugăm, ca să stingi cuptorul ispitelor cel sălbăticit asupra noastră, 
ca să te mărim pe tine, de Dumnezeu Născătoare neîncetat. 


Mântuieşte Mântuitorul făpturii celei simţite şi celei de gând pe robii Tăi, de asu- 
preala şi de supărarea vrăjmaşilor, PreaSfântă Treime de o fiinţă, şi păzeşte turma 
Ta totdeauna fără bântuială. 


Slavă Tatălui şi Fiului şi Sfântului Duh. 


Ca să arăţi adâncul cel nemăsurat al Bunătăţii Tale celei fireşti, datu-ne-ai nouă ro- 
bilor Tăi Dumnezeule Atotputernice, cela ce eşti în trei Luminători, şi însuţi Stă- 
pânitor, făgăduinţele cele mântuitoare, pe care ca să le plinim ne învredniceşte. 


Și acum şi pururea şi în vecii vecilor. Amin. a Născătoarei 


Caută spre rugăciunile noastre, cela ce eşti un Dumnezeu adevărat, crezut în trei 
Ipostasuri, Dumnezeieşte Stăpânitoare, şi dă robilor Tăi mângâiere, pentru rugă- 
ciunile prea curatei şi prea lăudatei Maicii lui Dumnezeu. 


Cuvine-se cu adevărat a lăuda pe Treimea cea presus de Dumnezeire, pe Tatăl cel 
fără de început şi a toate Lucrător, pe Cuvântul cel împreună fără de început, carele 
din Tatăl mai înainte de veci fără stricăciune S-a născut, şi pe Sfântul Duh cel ce 
din Tatăl fără de ani se purcede. 


Cade-se cu adevărat a Te mări pe Tine Dumnezeu Cuvântul, de carele se spăi- 
mântează şi se cutremură Heruvimii, şi Te slăvesc puterile cereşti, pe cel ce ai 
înviat a treia zi din mormânt, Hristoase Dătătorule de viaţă, cu frică Te mărim. 


Să lăudăm toţi, cum se cuvine lui Dumnezeu, cu cântări dumnezeieşti: pe Tatăl, şi 
pe Fiul, şi pe Duhul cel dumnezeiesc, o Putere în trei staturi, o împărăție, şi o 
Domnie. 


Pe care o laudă toţi pământenii, şi o slăvesc puterile cereşti, care de toţi cu credinţă 
este închinată, Unimea cea după fiinţă, cea în trei staturi. 


Domnească începătorie peste Heruvimi, şi Dumnezeiască Stăpânie fără de ase- 
mănare peste Serafimi, Treime nedespărțită întru Unime, ceea ce eşti după adevăr 
Stăpânie dumnezeiască, pe Tine Te mărim. 


Tatălui celui fără început, şi Dumnezeu Cuvântului celui împreună fără început, şi 
Duhului mă închin. Fiinţa cea nedespărțită, una împreunată, Unimea cea întreit 
numărată, cu laude să o cinstim. 


Fulgerele Tale cele cu raze strălucitoare, străluceşte-le mie Dumnezeul meu, cela 
ce eşti în trei Staturi, Atot Făcătorule, şi casă mă arată pe mine măririi Tale celei 
neapropiate, strălucită, şi de lumină purtătoare, şi neschimbată. 


De carele se spăimântează, şi se cutremură Heruvimii, şi-L slăvesc oştile îngereşti, 
pe cel ce din Fecioară negrăit S-a întrupat, pe Hristos Dătătorul de viaţă cu frică să- 
L mărim. 


Cuvine-se cu toată buna cuviinţă şi cu lacrimi a ne ruga ie, întru tot Milostive, şi 
mult îndurate, Mântuitorul sufletelor noastre. 


Primeşte lacrimile noastre Împărate, primeşte tânguirea ticăloşiei şi plângerea. Și 
ne izbăveşte de văpaia, şi de întunericul cel mai dinafară, şi ne fă părtaşi Dumne- 
zeieştii Tale împărăţii. 


Slavă Tatălui şi Fiului şi Sfântului Duh. 
Părinte Atotţiitorule, Cuvinte al lui Dumnezeu, întru tot Duhule Sfinte, o Putere şi 
un chip, o împărăție şi Dumnezeire şi o Stăpânie, miluieşte pe cei ce se închină 


IJic: 


Și acum şi pururea şi în vecii vecilor. Amin. a Născătoarei 


Din morţi văzând pe Fiul tău, prea curată Fecioară, înviat cu cuviință dumneze- 
iască, de bucurie negrăită lumea s-a umplut, pe Acela slăvindu-L, pe tine te feri- 
cim. 


Ceea ce eşti mai cinstită decât Heruvimii şi mai mărită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine cea cu 
adevărat Născătoare de Dumnezeu te mărim. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


Doamne miluieşte-ne (de 40 de ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. a Născătoarei 


Ceea ce eşti mai cinstită decât Heruvimii şi mai mărită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine cea cu 
adevărat Născătoare de Dumnezeu te mărim. 


[Vosglas de la preot: Dumnezeule milostiveşte-te spre noi şi ne binecuvântează...] 
Molitva către PreaSfânta Treime 
facerea lui Marcu monahul 


Întru tot puternică, şi de viaţă făcătoare PreaSfântă Treime, şi începătoare de lu- 
mină, care toată făptura lumii, şi cea mai presus de lume, dintru neființă pentru bu- 
nătate o ai adus, şi cu purtarea de grijă o şi stăpâneşti, carele după alte ale Tale 
nespuse faceri de bine neamului omenesc, pentru neputinţa trupească ne-ai dăruit 
nouă pocăință până şi la moarte. 


Nu ne lăsa pe noi ticăloşii a muri în faptele noastre cele rele, nici pe începătorul 
răutăţii şi pizmătăreţul, şi pierzătorul să-şi râdă de noi, că vezi îndurate, câtă adică, 
pizmuire şi vrajbă are asupra noastră, şi câtă este şi a noastră pătimire, şi slăbi- 
ciune, şi nepurtare de grijă. 


Ci Te rugăm nu ne lipsi de bunătăţile Tale, pe noi care Te mâniem în toată ziua şi 
ceasul, prin călcarea cinstitelor, şi de viaţă făcătoarelor porunci. Şi toate greşalele 
noastre care am făcut noi în toată viaţa noastră, până în ceasul de acum, sau cu 
fapta, sau cu cuvântul, sau cu gândul, lasă, şi iartă, şi ne învredniceşte pe noi, 
cealaltă viaţă a noastră a o săvârşi întru pocăință, şi umilinţă, şi spre paza sfintelor 
Tale porunci. ŞI ori cu ce fel de dezmierdare înşelându-ne, în multe chipuri am gre- 
şit, şi cu urâte pofte nefolositoare, şi vătămătoare amăgindu-ne ne-am purtat, sau 
cu mânie şi cu iuţeală dobitoceşte pornindu-ne am scârbit pe vreun frate al nostru, 
sau cu limbă slobodă şi neînfrânată, în tari curse ne-am prins, sau cu vreuna din 
simțirile noastre, sau cu toate, de voie, sau de nevoie, cu ştiinţă sau cu neştiinţă, 
sau din răpire, sau din deprindere nebuneşte ne-am alunecat, sau ori cu gânduri 
viclene şi cu ştiinţă deşartă ne-am spurcat, sau ori în ce chip de greşeală am 
păcătuit, din aducerea aminte, şi din obiceiul cel rău şi cumplit, iartă nouă şi lasă 
toate întru tot îndurate, prea Bunule, şi mult Milostive, şi dăruieşte nouă Bunule 
deşteptare, şi putere, ca să facem voia Ta cu bună plăcere, şi desăvârşit, ca din 
răutatea cea din noapte, şi împâclată, cu vederea luminii prin pocăință să ne 
schimbăm, şi în zi cu bun chip să umblăm, şi curaţi iubirii Tale de oameni 
arătându-ne noi nevrednicii, să Te lăudăm, şi să Te mărim în veci, Amin. 


(Extras din cartea: Paraclise pentru fiecare zi a săptămânii - din cărţile vechi pe 
slovă chirilică transcrise de maica Justina Popovici Kirios) 


